ສະຫະຣັດປັບປະໂຍບາຍປາບຢາເສບຕິດໃນອັຟການີສຖານ
ຂ່າວອື່ນໆອີກ: ສື່ມວນຊົນອິຣ່ານລາຍງານວ່າ ພນັກງານອິ ຣ່ານ 8 ຄົນທ່ີສະຖານທູດອັງກິດຖືກຈັບກຸມ; ຣັດເຊັຍແລະ ເນໂຕຟື້ນຄວາມສັມພັນທາງທະຫານກັນຄືນ; ອາລ
ສະຫະຣັດກຳລັງວີທີທາງໃນການຕໍ່ສູ້ກັບການລັກລອບຄ້າຂາຍຢາເສບຕິດໃນອັຟການີສຖານ ໂດຍເອີ້ນຄວາມພະຍາຍາມໃນເມື່ອກ່ອນຂອງຕົນເພື່ອລົບລ້າງການປູກຝິ່ນໃຫ້ໝົດໄປນັ້ນເປັນຄວາມລົ້ມແຫລວ ທ່ີໄດ້ສົ່ງເສີມໃຫ້ມີການສນັບສນຸນແກ່ພວກກະບົດຕາລີບັນ ທ່ານ Richard ໊Holbrooke ທູດພິເສດສະຫະຣັດສຳລັບອັຟການີສຖານແລະປາກີສຖານ ກ່າວຕໍ່ກອງປະຊຸມບັນດາຣັຖມຸນຕີການຕ່າງປະເທດຂອງກຸ່ມ 8 ປະເທດທ່ີອີຕາລີວ່າ ຄວາມພະຍາຍາມຕ່າງໆເພື່ອທຳລາຍການປູກຝ່ິນທີ່ສນອງເງິນທຶນໃຫ້ພວກຕາລີບັນນັ້ນ ໄດ້ສູນເສັຍເງິນໄປຈຳນວນຫລາຍຮ້ອຍລ້ານດອນລາ ບັນດາຣັຖມຸນຕີກຸມ 8 ປະເທດຕລອດທັງຫົວໜ້າຫ້ອງການປາບຢາເສບຕິດແລະອາຊຍາກັມສະຫະປະຊາຊາດ ທ່ານ Antonio Maria Costa ສະແດງຄວາມຍິນດີນຳການປ່ຽນແປງວິທີການຮັບມືກັບເລື່ອງນີ້ຂອງສຫະຣັດ ທ່ານ Holbrooke ກ່າວວ່າ ທາງຣັຖບານກຸງວໍຊິງຕັນມອງເບິ່ງກຸ່ມຕາລີບັນ ບໍແມ່ນພວກກະສິກອນປູກຝ່ິນ ເປັນສັດຕູຂອງຕົນ ຊຶ່ງທ່ານ ກ່າວວ່າ ບັດນີ້ສະຫະຣັດຈະໃຊ້ຈ່າຍເງິນຫລາຍຂຶ້ນເພື່ອສນັບສນຸນການປູກຝິ່ນທ່ີຖືກຕ້ອງຕາມກົດໝາຍແລະການພັດທະນາທາງດ້ານການກະເສດນັ້ນ ໜັງສືພິມຂອງຣັຖບານອີ່ຣ່ານລາຍງານວ່າ ເຈົ້າໜ້າທີ່ອີຣ່ານໄດ້ຈັບກຸມ ພະນັກງານຊາວອີຣ່ານ ປະຈຳສະຖານທູດອັງກິດທີ່ກຸງເຕຫະຣ່ານ 8 ຄົນ ອົງການຂ່າວ Fars ຂອງອີຣ່ານເວົ້າວ່າ ພະນັກງານທັງ8ຄົນ ທີ່ຖືກຈັບກຸມນີ້ ເປັນພວກທີ່ມີບົດບາດຢ່າງຫລວງຫລາຍ ໃນການສນັບສນຸນການກໍ່ຄວາມວຸ້ນວາຍ ຫລັງການເລືອກຕັ້ງຂອງອີຣ່ານ ລັດຖະບານອີຣ່ານໄດ້ກ່າວຫາກຸ່ມປະເທດຕາເວັນຕົກ ໂດຍສະເພາະປະເທດອັງກິດ ແລະສະຫະລັຖອາເມລິກາ ວ່າເຂົ້າແຊກແຊງໃນການປະທ້ວງແລະການກໍ່ຄວາມວຸ້ນວາຍຕາມທ້ອງຖນົນໃນກຸງເຕຫະຣ່ານນັ້ນເມື່ອອາທິດແລ້ວນີ້ ລັດຖະບານອີຣ່ານໄດ້ເນລະເທດນັກການທູດອັງກິດ 2ຄົນ ສົ່ງຜົນໃຫ້ອັງກິດຕອບໂຕ້ຄືນໃນທຳນອງດຽວກັນ ລຸນຫລັງເຫດການດັ່ງກ່າວນີ້ ລັດຖະມຸນຕຣີຕ່າງປະເທດຂອງອີຣ່ານເຕືອນວ່າ ອີຣ່ານອາດພິຈາລະນາຫລຸດລະດັບຄວາມສຳພັນກັບອັງກິດລົງ ທ່ານ Mir Hossei Mousavi ຜູ້ນຳ ຝ່າຍຄ້ານຂອງອີຣ່ານກ່າວວ່າ ໄດ້ມີການສໍ້ໂກງຢ່າງກວ້າງຂວາງໃນການເລືອກຕັ້ງເອົາປະທານາທິບໍດີ ເມື່ອໝໍ່ໆມານີ້ ທີ່ໄດ້ປະກາດໃຫ້ປະທານາທິບໍດີ Mahmoud Ahmedenijad ເປັນຜູ້ໄດ້ຮັບໃຊຊະນະນັ້ນ ສະພາປົກຄອງອິຣ່ານ ຫລືສະພາພິທັກອີຣ່ານ ໄດ້ສະເນີໃຫ້ມີການສຸ່ມນັບບັດຄືນໃໝ່ ໃນຈຳນວນ 10 ເປີເຊັນຂອງບັດເລືອກຕັ້ງທັງໝົດ ແຕ່ທ່ານມູຊາວີບໍ່ຍອມຮັບເອົາການນັບບັດຄືນເປັນບ່າງສ່ວນ ແລະຢືນຢັດໃຫ້ລົບລ້າງຜົນການເລືອກຕັ້ງຄັ້ງນີ້ ເນໂຕແລະຣັດເຊັຍໄດ້ຕົກລົງກັນໃນວັນເສົາວານນີ້ເພື່ອຟື້ນສາຍພົວພັນທາງທະຫານກັນ ເຮັດໃຫ້ຄວາມແຕກແຍກກັນມາເປັນເວລາ10 ເດືອນຍຸດຕິລົງ ຊຶ່ງຄວາມແຕກແຍກກັນທີ່ວ່ານີ້ໄດ້ເກີດຈາກສົງຄາມລະຫວ່າງ ຣັດເຊັຍກັບGeorgia ແຕ່ສອງຝ່າຍກໍຍັງບໍ່ສາມາດແກ້ໄຂຄວາມແຕກ ຕ່າງ ກັນ ທ່ີສຳຄັນ ກ່ຽວກັບບັນຫາຂັດແຍ່ງກັນນັ້ນໄດ້ ຂໍ້ຕົກລົງກັນນີ້ ຊຶ່ງຈະແຜ້ວທາງໃຫ້ສອງຝ່າຍຮື້ຟື້ນການຮ່ວມໄມ້ຮ່ວມມືໃນການປະຕິບັດງານຮ່ວມກັນຕໍ່ຕ້ານການປຸ້ນສະດົມທາງທະເລ ການຕໍ່ ຕ້ານການກໍ່ການຮ້າຍແລະສົງຄາມໃນອັຟການີສຖານນັ້ນ ໄດ້ບັນລຸກັນທ່ີກອງປະຊຸມກຸ່ມຂອງບັນດາຣັຖມຸນຕີການຕ່າງປະເທດຂອງພວກປະເທດສະມາຊິກຂອງກຸ່ມເນໂຕແລະຂອງຣັດເຊັຍທ່ີປະເທດ Greece ທ່ານ Jaap de Hoop ເລຂາທິການໃຫຍ່ກຸ່ມເນໂຕ ທ່ີຈະກຳລັງພົ້ນຈາກຕຳແໜ່ງໄປກ່າວວ່າ ສະພາເນໂຕແລະຣັດເຊັຍ ຊຶ່ງຈັດຕັ້ງຂຶ້ນເພື່ອປັບປຸງສາຍພົວພັນລະຫວ່າງສອງຝ່າຍໃຫ້ດີຂຶ້ນນັ້ນ ບັດນີ້ໄດ້ກັບຄືນມາດຳເນີນງານອີກແລ້ວ ໃນວັນເສົາວານນີ້ ເຊັ່ນກັນ ທ່ີກຸງມອສກູປະທານຫົວໜ້າເສນາທິການຮ່ວມຂອງສະຫະຣັດ ພົນເຮືອເອກ Mike Mullen ໄດ້ຮຽກຮ້ອງໃຫ້ ພວກນາຍທະຫານຣັດເຊັຍຊ່ອຍຊຸກຍູ້ສາຍພົວພັນທາງທະຫານລະຫວ່າງສະຫະຣັດແລະຣັດເຊັຍ ໃຫ້ກ້າວຂື້ນສູ່ໃນລະດັບໃໝ່ ພົນເຮືອເອກ Mullen ແລະຄູ່ຕຳແໜ່ງຈາກຣັດເຊັຍ ຈະລົງນາມໃນຂໍ້ຕົກລົງວ່າດ້ວຍການຮ່ວມມືທາງທະຫານກັນໃໝ່ນີ້ໃນເດືອນໜ້າ ໃນລະຫວ່າງການຢ້ຽມຢາມຣັດເຊັຍຂອງປະທານາທິບໍດີບາຣັກໂອບາມາແຫ່ງ ສະຫະຣັດທ່ີກຸງມອສກູນັ້ນ : ຊາວອາລເບເນຍພາກັນໄປອອກສຽງໃນການເລືອກຕັ້ງເອົາສະມາຊິກລັດຖະສະພາ ທີ່ມີຄວາມສຳຄັນຕໍ່ຄວາມຫວັງຂອງປະເທດຊາດ ທີ່ຢາກເຂົ້າເປັນສະມາຊິກຂອງສະຫະພາບຢຸໂຣບນັ້ນ ການເລືອກຕັ້ງໃນວັນອາທິດມື້ນີ້ ຖືວ່າເປັນການທົດສອບຄວາມພ້ອມພຽງທາງການເມືອງຂອງອາລເບເນຍ ແລະເປັນການເລືອກຕັ້ງຄັ້ງທຳອິດນັບຕັ້ງແຕ່ອາລເບເນຍເຂົ້າຮ່ວມກັບອົງການ ເນໂຕ ປະຊາຊົນຈຳນວນປະ ມານ 3 ລ້ານນຶ່ງແສນຄົນ ຈະເລືອກເອົາສະມາຊິກລັດຖະສະພາ ຈຳນວນ 140 ຄົນຈາກທົ່ວປະເທດ ຊຶ່ງການເລືອກຄັ້ງນີ້ ເປັນຄັ້ງທີ່ 7ຫລັງຈາກການລົ້ມສະລາຍຂອງລະບອບຄອມມີວນີສໃນຊຸມປີ 1990 ນັ້ນ ມີຜູ້ຮ່ວມສັງເກດການການເລືອກຕັ້ງຄັ້ງນີ້ຢ່າງໜ້ອຍ 3ພັນຄົນ ໃນນັ້ນ 500 ຄົນແມ່ນມາຈາກປະເທດອື່ນໆ ພວກສັງເກດນານາຊາດກ່າວວ່າ ພວກເຂົາເຈົ້າຈະສັງເກດການຢ່າງໄກ້ຊິດເພື່ອຢາກເຫັນການເລືອກຕັ້ງນີ້ ເປັນໄປຢ່າງເສລີແລະຍຸຕິທຳ : ການປ່ອນບັດເລືອກຕັ້ງໄຂຂຶ້ນທ່ີປະເທດ Guinea Bissau ໃນວັນອາທິດມື້ນີ້ ເພື່ອໃຫ້ປະຊາຊົນຜູ້ມີສິດປ່ອນບັດອອກໄປເລືອກຕັ້ງເອົາ ປະທານາທິບໍດີຄົນໃໝ່ ຂຶ້ນດຳລົງຕຳແໜ່ງແທນອະດີດປະທານາທິບໍດີ Joao Bernado Vieira ທ່ີໄດ້ປົກຄອງປະເທດມາເປັນເວລາດົນນານແລະໄດ້ຖືກສັງຫານໄປໂດຍພວກທະຫານທ່ີກໍ່ການກະບົດຂຶ້ນໃນເດືອນມີນາຜ່ານມານັ້ນ ມີຜູ້ສມັກເລືອກຕັ້ງເປັນປະທານາທິບໍດີຈຳນວນ 11 ຄົນ ແລະມີປະຊາ ຊົນຈຳນວນ 6 ແສນຄົນ ໄປລົງທະບຽນເພື່ອປ່ອນບັດໃນຄັ້ງນີ້ ຄາດກັນວ່າການປ່ອນບັດຄັ້ງນີ້ ໂດຍສ່ວນໃຫຍ່ແລ້ວ ແມ່ນຈະເປັນການ ເຂ່ງຂັນກັນລະຫວ່າງຜູ້ສມັກຮັບເລືອກຕັ້ງ ຈາກພັກຣັຖບານທີ່ປົກຄອງປະເທດໃນປັດຈຸບັນ ກໍຄືທ່ານ Malam Bacai Sanha ປະທານສະພາແຫ່ງຊາດ ແລະອະດີດປະທານາທິບໍດີ Kumba Yala ສັງກັດພັກຝ່າຍຄ້ານ Social Renewal Party ນັ້ນ ໃນຕົ້ນເດືອນນີ້ ກຳລັງຮັກສາຄວາມປອດໄພຂອງຣັຖບານໄດ້ສັງຫານທ່ານ Baciro Dabo ຜູ້ສມັກປະທາ ນາທິບໍດີ ໂດຍອ້າງວ່າທ່ານມີສ່ວນພົວພັນກັບການວາງແຜນກໍ່ຣັຖປະຫານຂຶ້ນ ຜູ້ສມັກປະທານາທິ ບໍດີອີກຄົນນຶ່ງໄດ້ຖອນໂຕອອກຈາກການແຂ່ງຂັນໃນເວລາຕໍ່ມາ ຍ້ອນອັນທ່ີຜູ້ກ່ຽວເອີ້ນວ່າ ຄວາມເປັນຫ່ວງທາງດ້ານຄວາມປອດໄພ